
ОПШТИНА ЦРНА ТРАВА
ИЗБОРНА КОМИСИЈА
Број: 102/2023
Датум: 27.12.2023. године
ЦРНА ТРАВА

З  А  П  И  С  Н  И  К
СА 31. СЕДНИЦЕ ИЗБОРНЕ КОМИСИЈЕ  
ОПШТИНЕ ЦРНА ТРАВА
ОДРЖАНЕ 27.12.2023. ГОДИНЕ

Седница је почела у 13:00 часова у сали Дома културе у Црној Трави.
Седницу је отворио председник Изборне комисије општине Црна Трава, Бојан Цекић који је констатовао да су на седници Изборне комисије присутни: 

- чланови из сталног састава: Предраг Цветковић, Игор Дојчиновић, Душица Петровић и Зоран Николић 
- заменици чланова из сталног састава: Магдалена Илић и Раде Величковић
- из проширеног састава: Верољуб Славковић, члан, Ивана Павловић, заменик члана, Горица Богдановић, заменик члана и Јелена Ивић, заменик члана. 
Седници присуствује и Александар Николић, секретар Изборне комисије.

Како је констатовано присуство већине чланова комисије, председавајући је утврдио да постоји кворум за рад и пуноважно одлучивање.

Председавајући је најпре на гласање ставио записник са 32. седнице Изборне комисије. Записник је једногласно усвојен.

Затим је председавајући предложио следећи,
                     
Д Н Е В Н И   Р Е Д:

1. Разматрање и доношење Збирног извештаја о резултатима гласања на изборима за народне посланике на бирачким местима на територији општине Црна Трава, одржаним 17.12.2023. године
2. Текућа питања

Предложени дневни ред једногласно је усвојен.

Након тога прешло се на рад по тачкама дневног реда.

ПРВА ТАЧКА

	Ову тачку дневног реда образложио је Александар Николић, који је навео да је дана 23.12.2023. године Изборна комисија донела решење којим је одбачен захтев Коалиције Србија против насиља за поништавање гласања на бирачким местима на територији општине Црна Трава, као неблаговремен. Истога дана око 16:30 часова ово решење је објављено на сајт РИК-а, од када је почео да тече рок за изјављивање приговора РИК-у. Рок је истекао 26.12.2023. године око 16:30, приговора директно Изборној комисији није било, сачекана је и пошта 27.12.2023. године, приговора такође није било. Из тог разлога Изборна комисија је у обавези да усвоји збирни извештај о резултатима парламентарних избора, јер рок за исти истиче 27.12.2023. године око 16:30. Збирни извештај је исти као и онај претходни који је једном стављен ван снаге. А ситуације до које може доћи јесте та да сутрадан 28.12.2023. године поштом стигне приговор. У том случају, опет ће морати да се збирни извештај ставља ван снаге. 

Након уводног излагања председавајући је отворио расправу.
	Пошто у расправи нико није учествовао, иста је затворена и прешло се на гласање.

	По извршеном гласању константовано је да је 11 (једанаест) чланова/заменика  чланова гласало ЗА, против није било, уздржаних није било, тако да је Изборна комисија општине Црна Трава, једногласно донела 

· Збирни извештај о резултатима гласања на изборима за народне посланике на бирачким местима на територији општине Црна Трава, одржаним 17.12.2023. године.

ДРУГА ТАЧКА

Није разматрано.

-------------------------

Седница је завршена 27.12.2023. године у 13:20 часова.
	Писани материјал је саставни део овог Записника.


ИЗБОРНА КОМИСИЈА
ОПШТИНЕ ЦРНА ТРАВА

